Tawag ng Tanghalan (2016) ay ang unang talent search show ng ABS-CBN na ipinalabas noong 1953 hanggang 1972 at muling umere sa taóng 1987 hanggang 1988. Naunang ibinalita noong 2015 na magbabalik ang kompetisyon bilang reality show, ngunit ito ay inilagay na lamang bilang isang segment sa It's Showtime, at sinimulang ipalabas noong ika-2 ng Enero 2016. Ang pamantayan ng palabas ay kahawig ng orihinal na pamantayan ng palabas. Mag-uuwi ng ₱5,000 ang mga lumaban ngunit hindi nanalo, samantalang ang daily contender ay mag-uuwi ng ₱10,000 at ₱25,000 naman para sa defending champion. Ang bahagi na ito ng palabas ay may simulcast via live streaming sa ABS-CBN Entertainment YouTube channel.